钦定古今图书集成/明伦汇编/闺媛典/第323卷 > 皇清五十六 > 潘士利妻李氏〈妇云氏附〉
## 钦定古今图书集成/明伦汇编/闺媛典/第323卷 > 皇清五十六 > 潘士利妻李氏〈妇云氏附〉

按《文昌县志》：“李氏，儒士潘士利妻。夫亡，氏年十八，生子守德。甫五月，有韩姓者，厚贿其亲族，强委禽焉。氏挥聘物投缳者三，守者众得不死，迎父杜绝众谋。既葬其夫，携孤率婢庐于墓旁。娶媳云，氏年三十亦寡。姑、媳食贫，训诲藐孤，补邑廪生，李年六十三，云年六十七。县令表其门。”